stanford-oval/wikipedia huggingface dataset:
Microsoft Paint

| Paint |
| --- | --- |

 Paint Windows Vistassa.
Kehittäjä:  Microsoft
Tiedot
Ohjelmistotyyppi:  Kuvankäsittelyohjelma
Alusta:  Windows
Lisenssi:  omisteinen lisenssi
Aiheesta muualla
Microsoft
Microsoft Paint on Windowsin mukana tuleva piirto-ohjelma. Se tukee BMP-, JPEG, GIF-, PNG- ja TIFF-kuvaformaatteja.
Paint perustuu ZSoftin PC Paintbrush -ohjelmaan, jonka Microsoft lisensoi ja toimitti hiirensä mukana. ZSoft siirsi PC Paintbrushin Windowsille ja Microsoft toimitti sen jälleen hiirensä ohjelmapaketin mukana Windows 2.0:lle. Windows 3.0:n myötä Paintbrushista tuli osa Windowsia.
Uusi versio Paintista otettiin käyttöön Windows 95:ssa jolloin nimi muutettiin Paintiksi, tässä käytettyjä kuvakkeita ja väripalettia käytettiin vielä Windows XP:ssä. Windows Vistassa työkalurivin kuvakkeet ja oletus väripaletti muuttuivat. Lisäominaisuuksia tässä versiossa olivat myös kumoamistasojen lisääntyminen, zoomausliukusäädin ja rajaus. Windows 7:ssa Paintiin tuli lisää siveltimiä. Myös tuettujen kuvaformaattien määrä on lisääntynyt uudemmissa versioissa.
Paintin ominaisuuksiin kuuluu muun muassa erilaisia valintatyökaluja, värityökaluja, siveltimiä ja geometrisia kuvioita.
Lisäksi Paintissa on tekoäly, jolla voi luoda kuvia.
Paintilla luotu maisemamaalaus.
Paintilla tehtyä pikselitaidetta.
Aiheesta muualla

Microsoft.com – Paint overview (englanniksi)
HC Fenix

| HC Fenix |
| --- | --- |
Perustettu:  2005
Kotiareena:  Samppalinnan palloiluhalli
Paikkakunta:  Turku, Suomi
Värit:                
Kotisivu:  www.hcfenix.net
HC Fenix oli turkulainen vuonna 2005 perustettu käsipalloseura. Seuran miesten edustusjoukkue sai äkillisesti lopetetun HC Denniksen paikan SM-sarjasta eikä näin ollen joutunut aloittamaan alimmalta sarjatasolta. Seura jatkaa myös HC Denniksen aloittamaa junioritoimintaa ja sillä oli useita juniorijoukkueita sekä pojissa että tytöissä, mutta viimeisillä kausilla vain poikapuolella, koska tyttöjoukkueet olivat siirtyneet ÅIFK:n riveihin.
Vuoden 2010 alussa kuitenkin seurajohdot olivat sopineet, että turkulaista käsipalloilua tullaan jatkamaan yhden seuran ÅIFK voimin.[lähde? ]
Historia

Sijoitukset miesten SM-sarjassa:
2005-2006: 6.
2006-2007: 2.
2007-2008: 6.
2008-2009: 4.
Aiheesta muualla

Seuran kotisivut (Arkistoitu – Internet Archive) Sivut olivat ennen tuossa osoitteessa, mutta nykyiset sivut ovat Åifk:n sivut: http://www.aifk.fi/handboll/ (Arkistoitu – Internet Archive)
Fenixin ja ÅIFK:n yhdistymisen lehdistötiedote[vanhentunut linkki]
Meksikon jääkiekkomaajoukkue

| Meksiko |
| --- | --- |

Liitto:  Meksikon jääkiekkoliitto (esp. Federación Deportiva de México de Hockey sobre Hielo)
Valmentaja:   Diego de la Garma
Eniten otteluita:  Lior Miller (39)
Eniten pisteitä:  Adrian Cervantes (51)
IIHF-ranking:  42. (27.5.2024)
Ensimmäinen ottelu
  Belgia 5–0 Meksiko  (Reykjavik, Islanti; 10. huhtikuuta 2000) 
Suurin voitto
  Meksiko 48–0 Armenia  (Mexico City, Meksiko; 11. maaliskuuta 2005) 
Suurin tappio
  Romania 19–0 Meksiko  (Bukarest, Romania; 26. maaliskuuta 2001) 
Meksikon jääkiekkomaajoukkue edustaa Meksikoa kansainvälisissä jääkiekkoturnauksissa. Maa on liittynyt Kansainvälisen jääkiekkoliiton IIHF:n jäseneksi vuonna 1985. Vuonna 2021 maassa oli 18 jäähallia ja yli 800 rekisteröitynyttä miesjääkiekkoilijaa.
Sijoitukset > Sijoitukset maailmanmestaruuskisoissa

2000 - D-sarja, 4.
2001 - 2. divisioona, 6.
2002 - 2. divisioonan karsinnat, 2.
2003 - 2. divisioona, ryhmä A; 6., putosi 3. divisioonaan
2004 - 3. divisioona; 3.
2005 - 3. divisioona; 1., nousi 2. divisioonaan
2006 - 2. divisioona; 5.
2007 - 2. divisioona, lohko B; 5
2008 - 2. divisioona, lohko B; 4
2009 - 2. divisioona, lohko B; 5
2010 - 2. divisioona, lohko A; 5
2011 - 2. divisioona, lohko A; 5
2012 - 2. divisioona, lohko B; 4
2013 - 2. divisioona, lohko B; 3.
2014 - 2. divisioona, lohko B; 2.
2015 - 2. divisioona, lohko B; 3.
2016 - 2. divisioona, lohko B; 2.
2017 - 2. divisioona, lohko B; 5.
2018 - 2. divisioona, lohko B; 5.
2019 - 2. divisioona, lohko B, kotikisat; 5.
2020 - 2. divisioonan lohko B:n kisat peruttiin koronaviruspandemian vuoksi.
2021 - 2. divisioonan lohko B:n kisat peruttiin koronaviruspandemian vuoksi.
2022 - 2. divisioona, lohko B, 5.
Sijoitukset > Olympialaisissa

2002 - ei osallistunut
2006 - ei osallistunut
2010 - 32. (karsiutui)
2014 - 31. (karsiutui)
Sijoitukset > Maailmanranking

2003 - 39.
2004 - 41.
2005 - 43.
2006 - 39.
2007 - 38.
2008 - 37.
2009 - 38.
2010 - 32.
2011 - 33.
2012 - 34.
2013 - 36.
2014 - 33.
2015 - 32.
2016 - 33.
2017 - 36.
2018, helmikuu - 34.
2018, toukokuu - 35.
2019 - 36.
2020 - 37.
2021 - 37.
2022, helmikuu - 35.
Heavy Rocks

Heavy Rocks on japanilaisen rock- ja metalliyhtyeen Borisin sarja samannimisiä albumeita. Ensimmäinen Heavy Rocks -niminen albumi julkaistiin vuonna 2002, toinen vuonna 2011 ja kolmas vuonna 2022.
| Heavy Rocks (2002) Boris (yhtye) |
| --- | --- | --- |

Studioalbumin tiedot
 Äänitetty : heinäkuu–syyskuu 2001
 Julkaistu: 26. huhtikuuta 2002,  2023 (uudelleenjulkaisu)
 Formaatti: CD-levy, LP-levy, digitaalinen jakelu
 Tyylilaji: Heavy metal, stoner metal
 Kesto: 46.27
 Levy-yhtiö: Quattro/UK Discs, Third Man Records
Artistin Boris muut julkaisut
| Megatone 2002 | Heavy Rocks (2002) 2002 | Akuma no Uta 2003 |
Heavy Rocks (2002)

Albumi julkaistiin 26. huhtikuuta vuonna 2002 ja uudelleen syyskuussa vuonna 2023.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | "Heavy Friends" | 4.49 |  |  |  |  |  |  |  |
| 2. | "Korosu" ("殺す") | 4.48 |  |  |  |  |  |  |  |
| 3. | "Dyna-Soar" | 3.44 |  |  |  |  |  |  |  |
| 4. | "Wareruraido" ("ワレルライド") | 2.44 |  |  |  |  |  |  |  |
| 5. | "Soft Edge" | 3.50 |  |  |  |  |  |  |  |
| 6. | "Rattlesnake" | 2.16 |  |  |  |  |  |  |  |
| 7. | "Death Valley" | 6.56 |  |  |  |  |  |  |  |
| 8. | "Koei" ("孤映") | 3.54 |  |  |  |  |  |  |  |
| 9. | "Kane -The Bell Tower of a Sign-" ("鐘 -The Bell Tower of a Sign-") | 8.28 |  |  |  |  |  |  |  |
| 10. | "1970" | 4.58 |  |  |  |  |  |  |  |
|  |  | 46.27 |  |  |  |  |  |  |  |
| Heavy Rocks (2011) Boris (yhtye) |
| --- | --- | --- |

Studioalbumin tiedot
 Äänitetty : 2009–2011
 Julkaistu: 24. toukokuuta 2011
 Formaatti: CD-levy, LP-levy, digitaalinen jakelu
 Tyylilaji: Stoner metal, post-metal, sludge metal
 Kesto: 52.07 (CD) 57.34 (LP)
 Levy-yhtiö: Sargent House, Daymare Recordings
Artistin Boris muut julkaisut
| New Album 2011 | Heavy Rocks (2011) 2011 | Attention Please 2011 |
Heavy Rocks (2011)

Järjestyksessään toinen "Heavy Rocks" -albumi julkaistiin 24. toukokuuta 2011. Samana päivänä ilmestyi myös yhtyeen albumi Attention Please.
Albumin LP-vinyyliversio on CD-versiota muutaman minuutin pidempi, koska albumin kaksi kappaletta "Missing Pieces" ja "Czechoslovakia" ovat vinyyliversiossa kumpikin kestoltaan pidempiä CD-version raitoihin nähden.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | "Riot Sugar" | 3.56 |  |  |  |  |  |  |  |
| 2. | "Leak-Truth,yesnoyesnoyes-" | 4.11 |  |  |  |  |  |  |  |
| 3. | "Galaxians" | 4.09 |  |  |  |  |  |  |  |
| 4. | "Jackson Head" | 3.00 |  |  |  |  |  |  |  |
| 5. | "Missing Pieces" | CD:12.22  LP:14.27 |  |  |  |  |  |  |  |
| 6. | "Key" | 1.46 |  |  |  |  |  |  |  |
| 7. | "Window Shopping" | 3.57 |  |  |  |  |  |  |  |
| 8. | "Tu, la la" | 4.21 |  |  |  |  |  |  |  |
| 9. | "Aileron" | 12.45 |  |  |  |  |  |  |  |
| 10. | "Czechoslovakia" | CD: 1.35  LP: 5.46 |  |  |  |  |  |  |  |
|  |  | CD: 52.07  LP: 57.34 |  |  |  |  |  |  |  |
| Heavy Rocks (2022) Boris (yhtye) |
| --- | --- | --- |

Studioalbumin tiedot
 Äänitetty : 2022
 Julkaistu: 12. elokuuta 2022
 Formaatti: CD-levy, LP-levy, digitaalinen jakelu
 Tyylilaji: Heavy metal, stoner rock
 Kesto: 41.34
 Levy-yhtiö: Relapse Records
Artistin Boris muut julkaisut
| W 2022 | Heavy Rocks (2022) 2022 | Fade 2022 |
Heavy Rocks (2022)

Kolmas ja viimeisin "Heavy Rocks" -albumi julkaistiin vuonna 2022.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | "She Is Burning" | 3.41 |  |  |  |  |  |  |  |
| 2. | "Cramper" | 3.23 |  |  |  |  |  |  |  |
| 3. | "My Name Is Blank" | 3.15 |  |  |  |  |  |  |  |
| 4. | "Blah Blah Blah" | 4.22 |  |  |  |  |  |  |  |
| 5. | "Question 1" | 5.21 |  |  |  |  |  |  |  |
| 6. | "Nosferatou" | 5.20 |  |  |  |  |  |  |  |
| 7. | "Ruins" | 2.38 |  |  |  |  |  |  |  |
| 8. | "Ghostly imagination" | 3.52 |  |  |  |  |  |  |  |
| 9. | "Chained" | 3.34 |  |  |  |  |  |  |  |
| 10. | "(Not) Last Song" | 6.10 |  |  |  |  |  |  |  |
|  |  | 41.34 |  |  |  |  |  |  |  |
Aiheesta muualla

Heavy Rocks (2002) MusicBrainz-sivustolla (englanniksi)
Heavy Rocks (2002) yhtyeen Bandcamp-sivulla (englanniksi)
Heavy Rocks (2011) Musicbrainz-sivustolla (englanniksi)
Heavy Rocks (2011) yhtyeen Bandcamp-sivulla (englanniksi)
Heavy Rocks (2022) Musicbrainz-sivustolla (englanniksi)
Heavy Rocks (2022) yhtyeen Bandcamp-sivulla (englanniksi)
Meksikon historia

Meksikon historia ulottuu varhaisista intiaanikulttuureista nykyisen Meksikon yhdysvaltojen historiaan.
Alkuperäiskansojen kulttuurit ja niiden tuho

Arkeologiset löydöt osoittavat metsästäjien ja keräilijöiden kulkeneen Meksikossa 10000–8000 eaa. Seuraavien 2–4 vuosituhannen aikana he alkoivat viljellä alueen luonnonvaraisia kasveja kuten maissia, kesäkurpitsaa ja papuja.
Espanjalaisten saapuessa vuonna 1519 asteekit elivät kukoistuskauttaan ja olivat vain muutamaa vuosikymmentä aiemmin valloittaneet valtaosan Meksikon eteläosasta. Ennen asteekkivaltakuntaa Meksikon alueella oli kukoistanut monia alkuperäiskulttuureja, muun muassa olmeekit, sapoteekit ja Teotihuacán. Asteekkikulttuurissa laajalle levinnyt käytäntö olivat ihmisuhrit. Esimerkiksi Tenochtitlánin (nyk. México) pyramidin vihkimisen yhteydessä vuonna 1487 uhrattiin eri arvioiden mukaan 2 000–84 400 ihmistä neljän päivän sisällä.[lähde? ]
Espanjan valloittajat, konkistadorit, saapuivat Tenochtitlániin vuonna 1519, vangitsivat asteekkijohtaja Montezuman ja asettuivat tämän kanssa palatsiin asumaan. Näin espanjalaiset saattoivat hallita asteekkeja Montezuman avulla. Monesti on väitetty asteekkien suhtautuneen alussa espanjalaisiin ystävällisesti, koska he uskoivat Hernán Cortésin olevan ennustusten mukaisesti idästä palannut jumala Quetzalcóatl. Asteekit alkoivat toimia espanjalaisia vastaan vasta, kun eräs Cortésin taitamaton upseeri murhautti raa’asti koko asteekkiylimystön eräällä aukiolla. Pian Montezuma kuoli joko espanjalaisten tai asteekkien tappamana, ja espanjalaiset pakenivat Tenochtitlánista menettäen suuren määrän miehiä. Espanjalaiset kuitenkin palasivat vuonna 1521. Eurooppalaisilla oli puolellaan rauta-aseet ja haarniskat, tuliaseita sekä hevosia. He saivat painostettua asteekkeja vihaavia alkuperäisasukkaita puolelleen. Meksikon pääkaupungin piirityksessä ja valtauksessa auttoi 100 000 tlaxcalteekkia. Eurooppalaisia helpotti myös heidän mukanaan tuomien tautien tuhoisa leviäminen alkuperäisväestöön. Kun Meksikon eteläosa oli vallattu, asteekkien päälliköitä hirtettiin ja alkuperäisasukkaita joutui muun muassa maaorjiksi suurtiloille ja pakkotöihin kaivoksiin.
Aiheesta muualla

Kuvia tai muita tiedostoja aiheesta Meksikon historia Wikimedia Commonsissa
Amerikan historia maittain
Antigua ja Barbuda
Argentiina
Bahama
Barbados
Belize
Bolivia
Brasilia
Chile
Costa Rica
Dominica
Dominikaaninen tasavalta
Ecuador
El Salvador
Grenada
Grönlanti¹
Guatemala
Guyana
Haiti
Honduras
Jamaika
Kanada
Kolumbia
Kuuba
Meksiko
Nicaragua
Panama
Paraguay
Peru
Puerto Rico¹
Saint Kitts ja Nevis
Saint Lucia
Saint Vincent ja Grenadiinit
Suriname
Trinidad ja Tobago
Uruguay
Venezuela
Yhdysvallat
1: Epäitsenäinen alue
Meksikon aluemuutokset 1821–1981, GIF-animaatio.
Meksikon ja Yhdysvaltain raja

Raja merkitty karttaan vihreällä. Rajanylityspaikat merkitty tummanpunaisilla ympyröillä.
Meksikon ja Yhdysvaltain raja on valtionraja, joka erottaa Yhdysvallat ja Meksikon. Raja kulkee noin 3 145 kilometrin matkan länsi–itä-suuntaisesti Tyynenmeren rannikolta Meksikonlahteen. Sen lisäksi rajaan kuuluu merta 27 kilometriä Tyynellämerellä ja 19 kilometriä Meksikonlahdella.
Rajan kulku

Meksikon ja Yhdysvaltain raja kulkee suurimmaksi osaksi Rio Granden jokea pitkin. Joen mutkittelu aiheuttaa vaikeuksia rajan tarkan mitan määrittämisessä, minkä vuoksi kansainvälisen raja- ja vesikomission antaman virallisen pituuden lisäksi eri organisaatiot antavat pituudesta erilaisia lukuja. Lännen autiomaissa rajaa merkitsevät valkoiset pylväät. Suuri osa rajasta on teiden tavoittamattomissa.
Rajan pohjoispuolella ovat Kalifornian, Arizonan, New Mexicon ja Texasin osavaltiot. Rajan korkein kohta on noin 2 400 metrissä Chisosvuorilla.
Rajanylitys

Vuonna 2016 Meksikosta tuli Yhdysvaltoihin 16 kävelysillan kautta rajan yli laillisesti 42 miljoonaa ihmistä. Meksikon kansalaiset voivat anoa rajanylityskorttia, joka sallii heidän tulla Yhdysvaltoihin väliaikaisesti. Kortti on aikuisella voimassa 10 vuotta.
Luvattomia siirtolaisia oli joulukuussa 2023 keskimäärin enemmän kuin koskaan ja jouluviikolla jopa 10 000 ihmistä päivässä otettiin kiinni. Rajanylityspaikat ruuhkautuivat ja siirtolaiset alkoivat ylittämään rajaa syrjäisemmistä paikoista. Suurin osa Yhdysvaltoihin pyrkivistä lähtevät Keski- ja Väli-Amerikasta. Yhdysvalloissa huomiota ovat lisäksi herättäneet siirtolaisten karavaanit, jossa tuhansien ihmisten joukot kävelevät Meksikon halki Yhdysvaltoihin.
Rajaesteet

Rajalla on nykyisin noin 1000 kilometrin pituudelta turva-aitaa, eli noin kolmasosan koko rajan pituudesta. Aitaa on rakennettu 1990-luvulta alkaen, ja sitä laajennettiin etenkin George W. Bushin presidenttikaudella mutta myös Barack Obaman kaudella. Aidan rakentaminen on maksanut yli kaksi miljardia dollaria. Aidasta noin puolet on keskimäärin viisi metriä korkeaa ja tarkoitettu jalankulkijoiden pysäyttämiseen. Tätä aitaa on kolmea tyyppiä: metallilevyä, kaltereita ja metalliverkkoa. Loput aidasta on noin metrin korkuista ja tarkoitettu autojen pysäyttämiseen. Aidan ensimmäinen pätkä alkaa noin 25 kilometriä Rio Granden suusta sisämaahan. Teksasin kohdalla aitaa on vain vähän. Tyynenmeren rannalla Tijuanan pohjoispuolella aita ulottuu 90 metrin verran mereen.
Rajavalvonta Yhdysvaltain puolella on tarkkaa, minkä johdosta luvattomat rajanylittäjät joutuvat kiertämään aavikoiden kautta. Meksikon puolella rajaa ei valvota kovinkaan tarkasti. Huhtikuussa 2018 rajavalvojien avuksi alettiin siirtää Yhdysvaltain kansalliskaartin joukkoja.
Yhdysvaltain presidentti Donald Trump allekirjoitti vuonna 2017 asetuksen, jolla hän määräsi rajamuurin rakentamisen. Muurilla Trump halusi pysäyttää huumeiden ja rikollisuuden tulon sekä laittoman maahanmuuton Yhdysvaltoihin. Hän aikoi maksattaa rakentamisen Meksikolla. Muurin on tarkoitus kattaa nekin alueet, joille nykyinen raja-aita ei ulotu. 
Muuria rakennettiin tammikuuhun 2021 saakka, jolloin Trumpin seuraaja Joe Biden keskeytti sen rakentamisen heti aloitettuaan presidenttinä.
Aiheesta muualla

Kuvia tai muita tiedostoja aiheesta Meksikon ja Yhdysvaltain raja Wikimedia Commonsissa
Raja-alue kaupunkeineen
Rajan ylittävä kävelysilta Tijuanan (oik.) kohdalla.
Maisemaa halkova raja-aita rajan länsipäässä. Oikealla Meksikon puolella sijaitseva Tijuana, vasemmalla San Diego Yhdysvalloissa.
Yhdysvaltalaisia rajavalvojia Kaliforniassa
Microsoft Pasianssikokoelma

| Microsoft Pasianssikokoelma |
| --- | --- |
Kehittäjä:  Microsoft Casual Games (Arkadium Smoking Gun Interactive Next Level Games)
Julkaisija:  Xbox Game Studios
Jakelija:  Microsoft Store, App Store ja Google Play
Tuottaja:  Paul Jensen Derek Dutilly Tristan Hall
Julkaistu:  Windows 8 WW 26. lokakuuta 2012Windows 10 WW 29. heinäkuuta 2015iOS, Android  WW 23. marraskuuta 2016
Lajityyppi:  card video game (d) (käännä suomeksi)
Pelimuoto:  yksinpeli
Ikäluokitus:  ESRB: Kaikenikäisille  PEGI 3  USK 0 
Alusta:  Microsoft Windows iOS Android
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK : 
Microsoft Pasianssikokoelma on Microsoft Windowsin videopeli, joka sisältyy Windows 10:een ja Windows 11:een. Arkadiumin, Smoking Gun Interactiven ja Next Level Gamesin Microsoft Casual Games -merkin alla kehittämä pasianssikokelma yhdistää Klondiken, Vapaakentän ja Spider-pasianssin, jotka sisältyivät aiempiin Windows-versioihin. Se esittelee myös Pyramidin ja TriPeaksin Windowsille ensimmäistä kertaa sekä uusia päivittäisiä haasteita ja teemoja. (Vanhempi versio Pyramidista oli aiemmin mukana Microsoft Entertainment Pack 2:ssa nimellä "Tut's Tomb", ja TriPeaksin vanhempi versio oli aiemmin mukana Microsoft Entertainment Pack 3:ssa; molemmat pääsivät Best of Microsoft Entertainment Pack -pakettiin.) Toisin kuin Windows 7:n ja aiempien versioiden pelit, Microsoft Pasianssikokoelma on freemium mainosohjelma, jossa on Xbox Live -integraatio.
Sovelluksen keskitinpohjainen suunnittelu sai alun perin inspiraationsa Windows 8 :n aloitusnäytön suunnittelusta vuonna 2012. Tuolloin kehittäjät pitivät peliä työkaluna, joka auttaa käyttäjiä tutustumaan Windows 8:aan paremmin. Toisin kuin edeltäjänsä, Microsoft Pasianssikokoelma päivitetään Microsoft Storen kautta ja kommunikoi Microsoft-palvelimen kanssa saavutusten seuraamiseksi ja päivittäisten haasteiden tarjoamiseksi.
Aiheesta muualla

Microsoft Solitaire Collection Microsoft Storessa
Microsoft Solitaire Collection MSN Gamesissa
Matthew Tkachuk

| Matthew Tkachuk |
| --- | --- |

Henkilötiedot
Syntynyt: 11. joulukuuta 1997 (ikä 26) Scottsdale, AZ, Yhdysvallat
Kansalaisuus:   Yhdysvallat
Jääkiekkoilija
Pelipaikka:  laitahyökkääjä
Maila:  vasen
Pituus:  188 cm
Paino:  92 kg
Seura
Seura:  Florida Panthers
Sarja:  NHL
Pelinumero:  19
Pelaajaura
Pääsarjaura:  2016–
Aik. seurat:  Calgary Flames (NHL)
NHL-varaus:  6. varaus, 2016 Calgary Flames
| Stanley Cup  |
| --- | --- | --- |
|  | Florida Panthers | 2024  |
Matthew Tkachuk (s. 11. joulukuuta 1997 Scottsdale, Arizona, Yhdysvallat) on yhdysvaltalais-kanadalainen jääkiekkoilija, joka pelaa NHL-joukkue Florida Panthersissa. Hänen veljensä Brady edustaa Ottawa Senatorsia, ja heidän isänsä Keith oli myös ammattilaisjääkiekkoilija. Tkachuk voitti Stanley Cupin Florida Panthersin joukkueessa kaudella 2023–2024.
Ura > Seuraura

Tkachuk pelasi kauden 2012–2013 T1EHL-juniorisarjaa St. Louis Bluesissa, jonka jälkeen London Knights varasi hänet 64. pelaajana Canadian Hockey Leaguen varaustilaisuudessa. Tkachuk vietti vuodet 2013–2015 kuitenkin Yhdysvaltain maajoukkueen kehitysohjelman mukana. Kaudella 2014–2015 hän oli Yhdysvaltain alle 18-vuotiaiden maajoukkueen toiseksi eniten pisteitä ja maaleja tehnyt pelaaja Auston Matthewsin jälkeen tehopistein 38+58=96.[lähde? ]
Tkachuk sai tarjouksen opiskella Notre Damen yliopistossa, mutta hän päättikin siirtyä London Knightsiin kaudeksi 2015–2016. Syynä oli joukkueen laadukas historia pelaajien kasvualustana NHL-liigaan. Hän pelasi kauden aikana myös CCM/USA Hockey All-American Prospects Gamessa.
Ensimmäisellä OHL-kaudellaan Tkachuk oli mukana voittamassa Canadian Hockey Leaguen mestaruutta.
Ennen NHL-kauden 2019–2020 alkua Tkachuk teki kolmen vuoden jatkosopimuksen Calgary Flamesin kanssa.
Heinäkuussa 2022 Flames kauppasi Tkachukin ja ehdollisen neljännen kierroksen varausvuoron vuoden 2025 varaustilaisuudessa Florida Panthersiin vaihdossa Jonathan Huberdeauhun, MacKenzie Weegariin, Cole Schwindtiin ja ehdolliseen ensimmäisen kierroksen varausvuoroon.
Siirron jälkeen Tkachuk teki Panthersin kanssa kahdeksanvuotisen ja yhteensä 76 miljoonan dollarin arvoisen sopimuksen.
Ura > Maajoukkueura

Tkachuk osallistui World U-17 Hockey Challengeen vuonna 2014 joukkueen voittaessa kultaa.
Tkachuk pelasi myös alle 18-vuotiaiden maailmanmestaruuskilpailuissa vuonna 2015, jolloin joukkue voitti kultaa. Hän voitti turnauksen syöttöpörssin ja oli Yhdysvaltain kolmanneksi eniten tehopisteitä tehnyt pelaaja Auston Matthewsin ja Jeremy Braccon jälkeen (2+10=12). Tkachuk valittiin myös yhdeksi joukkueensa kolmesta parhaasta pelaajasta.
| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Pronssia | Helsinki 2016 | Jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Sveitsi 2015 | Jääkiekko |  |
Tkachuk oli mukana pronssia voittaneessa Yhdysvaltojen maajoukkueessa vuoden 2016 nuorten maailmanmestaruuskilpailuissa.
Pelityyli

Tkachukia on kuvailtu pelityyliltään voimahyökkääjäksi, joka ei pelkää mennä koviin tilanteisiin. Hänellä on taipumusta ottaa turhia jäähyjä. Häntä on laajalti verrattu myös isäänsä Keith Tkachukiin.
Yksityiselämä

Tkachuk on isänsä äidin puolelta amerikanirlantilainen. Hänen isänsä isänpuoleinen suku on joko Venäjältä, Ukrainasta tai Puolasta. Tom Fitzgerald on Tkachukin isän serkku äidin puolelta. Matthew Tkachuk on äitinsä puolelta amerikanukrainalainen.
Minä olen muistanut

Minä olen muistanut voi tarkoittaa seuraavia asioita:
Minä olen muistanut, Kaija Koon albumi
Minä olen muistanut, Kim Lönnholmin albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Minä olen muistanut”, voi hakea sivunnimihaulla, laajalla sivunnimihaulla tai tekstihaulla.
Michael Badalucco

Michael Badalucco (s. 20. joulukuuta 1954) on yhdysvaltalainen näyttelijä. Hänet muistetaan varsinkin Jimmy Berlutin roolista televisiosarjassa Oikeus ja kohtuus.
Badalucco voitti parhaan miessivuosan Emmy-palkinnon vuonna 1999.
Badalucco on esiintynyt myös useissa elokuvissa, joiden joukossa ovat Summer of Sam (1999) ja Gourmet Club (Suomi 2004).
Aiheesta muualla

Michael Badalucco Internet Movie Databasessa. (englanniksi)
Greensboro (Pohjois-Carolina)

| Greensboro |
| --- | --- |
 Greensboron taivaanrantaa

 Greensboro
 Koordinaatit: 36°5′N, 79°49′W 
Valtio:  Yhdysvallat
Osavaltio:  Pohjois-Carolina
Piirikunta:  Guilford
Väkiluku (2010):  269 666
 – Metropolialue:  723 801
 
 www.greensboro-nc.gov 
Infobox OKVirheellinen NIMI-arvo: 
Greensboro on kaupunki Pohjois-Carolinassa, Yhdysvalloissa. Sen asukasluku oli vuoden 2010 väestönlaskennan mukaan 269 666 ja suuremman metropolialueen 723 801. Tekstiiliteollisuuden myötä 1900-luvulla kasvanut Greensboro tunnetaan nykyisin myös muun muassa Volvo-kuorma-autojen Yhdysvaltain pääpaikkana. Nykyisin Greensboro on osa Piedmont Triadiksi kutsuttua suurkaupunkialuetta yhdessä Winston-Salemin ja High Pointin kaupunkien sekä 12 piirikunnan kanssa.  Greensboron liepeillä sijaitsee Piedmont Triadin kansainvälinen lentoasema.
Greensboron nähtävyyksiin kuuluvat tiedekeskus eläinpuistoineen, akvaarioineen ja OmniSphere-elokuvateattereineen, Wet’n Wild Emerald Pointe -vesipuisto sekä kansainvälinen ihmisoikeuskeskus ja -museo entisessä Woolworth’s-tavaratalossa.
Historia > Perustaminen

Nykyisen Greensboron alueen ensimmäiset siirtolaiset saapuivat 1700-luvun alkupuolella. Vakinaista asutusta paikalle syntyi vuoden 1740 paikkeilla. Guilfordin piirikunta perustettiin vuonna 1771 ja se nimettiin Guilfordin jaarli Francis Northin mukaan. Piirikunnan keskus oli alun perin Martinville, mutta 25 vuotta piirikunnan perustamisen jälkeen keskus siirrettiin nykyiseen Greensboroon. Nimen Greensborough paikka sai vuonna 1808 Yhdysvaltain vapaussodan kenraali Nathanael Greenen mukaan. Vuonna 1895 nimi muutettiin edelleen nykyiseen muotoonsa Greensboro.